钦定古今图书集成/明伦汇编/官常典/第665卷 > 汉
## 钦定古今图书集成/明伦汇编/官常典/第665卷 > 汉

汉初，诸侯王国设丞相、太傅、内史、中尉、太仆，各帅其
属。后改丞相为相，太仆为仆，省内史属员皆损之。
按《汉书百官表》，“诸侯王国有太傅辅王，内史治国民，
中尉掌武职，丞相统众官，群卿大夫、都官如汉朝。景
帝中五年，令诸侯王不得复治国，天子为置吏，改丞
相曰相，省御史大夫、廷尉、少府、宗正、博士、官大夫、谒
者”郎、诸官长丞，皆损其员。武帝改汉内史为京兆尹，
中尉为执金吾，郎中令为光禄勋，故王国如故。损其
郎中令秩千石，改太仆曰“仆”，秩亦千石。成帝绥和元
年，省内史，更令相，治民如郡太守，中尉如郡都尉。

### 哀帝元寿 年以何武言改王国内史为中尉

按《汉书哀帝本纪》，不载。按《何武传》：“武为御史大夫
司空，与丞相方进共奏言：往者诸侯王断狱治政，内
史典狱事，相总纲纪，辅王中尉备盗贼。今王不断狱
与政，中尉官罢职，并内史，郡国守相委任，所以一统
信安百姓也。今内史位卑而权重，威职相逾，不统尊
者难以为治。臣请相如太守，内史如都尉，以顺尊卑
之”序，平轻重之权。制曰：“可。”以内史为中尉。初，武为九
卿时，奏言宜置三公官，又与方进共奏罢刺史，更置
州牧，后皆复复故。语在《朱博传》，唯内史事施行。